นักร้องนำโต วงซิลิฟูลส์ ลาออกจากวง

ในปี พ.ศ. 2549 ได้เกิดเหตุการณ์เปลี่ยนแปลงครั้งใหญ่ที่สุดในประวัติศาสตร์ของวงการเพลงไทยสากลซึ่งช็อคชาวร็อกทั่วประเทศ ไม่เคยมีมาก่อนเมื่อ โต นักร้องนำ ได้ออกมาแถลงข่าวเรื่องการออกจากวง ซิลลี่ ฟูลส์ เนื่องจากการทำงานของตนที่ขัดกับหลักของศาสนาอิสลาม และความเห็นที่ไม่ตรงกันในบางเรื่องกับ ต้น หรั่ง และต่อ จึงออกจากวงไป และโตได้ไปตั้งวงดนตรีใหม่ใช้ชื่อว่า แฮงแมน (Hangman) ในเวลาต่อมา จึงทำให้เหลือ 3 คน คือ ต้น ต่อ หรั่ง โดยทั้ง 3 คนประกาศอยู่ด้วยกันต่อ และมีการประกาศว่าจะหานักร้องใหม่มาทดแทนในเร็ววัน จนกระทั่งในช่วงเดือนพฤศจิกายน พ.ศ. 2549 ซิลลี่ ฟูลส์ ได้ทำการเปิดตัวนักร้องใหม่ แบบไม่เปิดเผยหน้าตา โดยทางวงได้ให้นักร้องใหม่ทำการใส่หน้ากากขึ้นเล่นเพลงใหม่ที่มีเนื้อร้องภาษาอังกฤษจำนวน 2 สองเพลง ภายในคอนเสิร์ตแฟตเฟสติวัล

เวลาล่วงเข้าสู่เดือนธันวาคม ต้น หรั่ง และ ต่อ และนักร้องนำปริศนาได้เริ่มทำการโปรโมตอัลบั้มใหม่ตามสื่อต่าง ๆ ทั้งหนังสือพิมพ์ และได้ไปออกรายการวิทยุตามสถานีต่าง ๆ เกี่ยวกับอัลบั้มใหม่ที่จะวางแผงในต้นปีหน้า ในชื่อชุดว่า มินิ (Mini) เป็นเพลงภาษาอังกฤษจำนวน 5 เพลง ก่อนจะทำการเปิดเผยว่านักร้องนำคนใหม่ คือ เบนจามิน จุง ทัฟเนล (Benjamin Jung Tuffnell) ตามการแนะนำของ ปู นักร้องนำวงแบล็คเฮด (ตอนแรกนักร้องนำใหม่ของวงเกือบถูกเปลี่ยนเป็น David Usher ตามคำเสนอของผู้จัดการวงที่ประเทศแคนาดา แต่ในที่สุดก็มิได้มีการเปลี่ยนเนื่องจาก ซิลลี่ ฟูลส์ ปฏิเสธเพราะกลัวว่าจะอยู่กับวงไม่ยาว และอายุค่อนข้างมากแล้ว)[1] โดยมีเพลง "สเตย์อะเวย์" (Stay Away) ซึ่งเป็นเพลงภาษาอังกฤษเป็นเพลงเปิดตัว และได้ทำการเปิดตัวอัลบั้มรูปแบบอีพีชุดที่ 2 ชื่อชุด มินิ ในเดือนมกราคมของปี พ.ศ. 2550 ความพิเศษของอัลบั้มชุดนี้คือการจัดทำซีดีจำหน่ายเพียง 3,000 แผ่น โดยที่ 300 คนแรกจะได้เข้าชมมินิคอนเสิร์ตเปิดอัลบั้มใหม่และนักร้องใหม่ ก่อนที่จะทำการวางขายอัลบั้มชุด มินิ ทั่วประเทศจำนวน 2,000 แผ่น ก่อนที่จะทำการวางแผ่นปกติอีพีชุด มินิ มี 4 ปก[1] (โดยอัลบั้ม มินิ นี้ ซิลลี่ ฟูลส์ ได้ไปอยู่สังกัด สนามหลวงการดนตรีของแกรมมี่)

ในปี พ.ศ. 2551 ย้ายไปสังกัดกับ อาร์เอส โดย ต่อ ต่อตระกูล ใบเงิน มือกลองของวงได้ประเดิมผลงานชิ้นแรก กับการทำงานดนตรีให้กับอัลบั้มชุดที่ 3 ของ เม จีระนันท์ กิจประสาน ก่อนที่จะคลอดอัลบั้ม เดอะวัน ออกมาในช่วงเดือนมีนาคม และมีอัลบั้ม เดอะวัน (เวอร์ชันภาษาอังกฤษ) ที่มีดนตรีเหมือนเดิม แต่เปลี่ยนเนื้องเพลงภาษาไทยเป็นภาษาอังกฤษออกตามมาอีกด้วย[2] ซึ่งการตอบตอบรับของอัลบั้ม เดอะวัน อยู่ในระดับที่ดี แต่ยังไม่มากนักเมื่อเทียบกับอัลบั้มชุดก่อน ๆ ที่โตเป็นนักร้องนำ ซึ่งเพลงดังของอัลบั้มนี้ คือ "เราเป็นคนเลือกเอง" "เหนื่อยแล้ว" "รั้งรอ" และ "โง่"

ต่อมาไม่นาน ซิลลี่ ฟูลส์ ก็ได้ออกซิงเกิลใหม่เมื่อวันที่ 1 มิถุนายน พ.ศ. 2553 ครั้งแรกที่ Seed FM 97.5 Mhz. ชื่อเพลง "ทำร้าย" ซึ่งได้รับการตอบรับอย่างดี และยังติดชาร์ตหลายสถานีอีกด้วย

คำถาม: นักร้องโต ซิลิฟูลส์ ลาออกจากการเป็นนักร้องนำในปีอะไร
คำตอบ: พ.ศ. 2549

คำถาม: นักร้องนำวงซิลิฟูล ลาออกจากวง ไปตั้งวงใหม่ชื่อวงอะไร
คำตอบ: แฮงแมน

คำถาม: นักร้องใหม่ที่มาแทนขึ้นมาแทน โต นักร้องนำเก่า ในปีอะไร
คำตอบ: พ.ศ. 2549

คำถาม: การเปิดตัวนักร้องใหม่ ในคอนเสริตอะไร
คำตอบ: เฟสติวัล

คำถาม: อัมบั้มใหม่ของวงซิลิฟูลส์ กับน้อร้องใหม่ชื่อว่าอะไร
คำตอบ: มินิ

คำถาม: นักร้องใหม่ชื่อว่าอะไร
คำตอบ: เบนจามิน จุง ทัฟเนล

คำถาม: เพลงเปิดตัวของนักร้องใหม่ ชื่อเพลงอะไร
คำตอบ: สเตย์อะเวย์

คำถาม: อัมบั้ม มินิจำหน่ายกี่แผ่น
คำตอบ: 3,000 แผ่น

คำถาม: ซิลิฟูลส์กับนักร้องใหม่อยู่ภายใต้สังกัด อะไร
คำตอบ: สนามหลวงการดนตรีของแกรมมี่

คำถาม: ในปี พ.ศ. 2551 ซิลิฟูลส์ ย้ายไปอยุ่สังกัดอะไร
คำตอบ: อาร์เอส

คำถาม: ออกอัมบั้มแรกของซิลิฟูลส์ ภายใต้ค่ายสังกัด อาร์เอส ชื่ออัมบั้มอะไร
คำตอบ: เดอะวัน

คำถาม: ซิลิฟูลส์ ได้ออกเพลงใหม่ชื่อว่าอะไร
คำตอบ: ทำร้าย